|  |  |  |  |
| --- | --- | --- | --- |
|  | | *Разред и одељење* II | *Датум* |
| *Редни број часа*  4. | *Наставна јединица*  Читање непознатог текста | | |
| *Циљеви:* утврђивање вештине читања, правилног изговора речи и правилна интонације реченице | | | |
| *Тип часа:* утврђивање | | | |
| *Облик рада:* Фронтални, индивидуални | | | |
| *Метода рада:* Вербално- текстуална | | | |
| *Наставна средства*: наставни листићи | | | |
| *Образовни исходи/стандарди за наставну јединицу:*  влада основном техником читања и писања; чита текст поштујући интонацију реченице; учествује у разговору и пажљиво слуша саговорника | | | |

|  |
| --- |
| *Ток и садржај часа* |
| ***Уводни део часа***   * Зашто је важно да тачно и правилно читамо? * Да ли је читање важно само за овај наставни предмет или је вежно за све предмете? Објасни. |
| ***Главни део часа***   * *Најава часа* - На овом часу проверићемо како читате, односно читаћете непознати текст који ће те добити на наставном листићу.   Учитељ/ица је припремио/ла десет наставних листића.   * Сваки ученик извлачи наставни листић из шешира на коме је текст, а потом га прочита. Враћа наставни листић у шешир. * Учитељ/ица подстицајно коментарише ученикову вештину читања.   **ЦВРЧАК И МРАВ  У зимско су доба мрави сушили жито које је било од влаге набрекло. Додје гладан цврчак и стаде од њих тражити хране. Мрави му тада рекоше: - "Зашто лети ниси сакупљао храну?" Он им рече: - "Нисам имао времена јер сам стално певао." Насмејавши се, они му рекоше: - "Ако си у летње доба свирао, онда зими плеши."**  **ПУТНИЦИ И МЕДВЕДИЦА  Два су пријатеља истим путем путовала. Наједном се пред њима појави медведица, па се један хитро попе на неко стабло и остаде тамо сакривен. Други, видећи да ће га медведица ухватити, паде на земљу и причини се мртвим, а када је медведица примакнула њушку к њему и оњушила га, задржи дах. Кажу, наиме, да та звер не дира мртваца. Након медведичина одласка, први путник сиђе с дрвета и стаде питати другога што му је то медведица на ухо пришапнула. А овај одговори: “Да убудуће не путујем с таквим пријатељима који у опасностима не остају уз мене.”**  **ПАСТИР КОЈИ ЈЕ ЗБИЈАО ШАЛЕ  Гонећи овце на пашу подаље од села, неки је пастир кратио време дозивајући сељаке у помоћ, тврдио је како вукови нападају овце. Преплаши их тако два три пута па дотрчаше, а потом у смеху одоше, но напослетку се вук уистину појави. Па, премда стаду није било узмака, а он сам дозивао у помоћ, сељаци се, помисливши да се пастир по обичају шали, нису на то много обазирали, и тако му се деси да је изгубио све овце.**  **МРАВ И БАЛЕГАР  У летње доба мрав обилазио поље, скупљао пшеницу и јечам и спремао залихе хране за зиму. Опази га балегар и зачуди се што се мрав у ово време толико труди и мучи док остале животиње живе у доколици и без икаква посла. И сам се балегар тада одмарао, а касније, када је дошла зима и киша испрала ђубре, дође балегар гладан мраву и замоли га да му да нешто за јело.  А мрав ће њему: “Е, балегару мој, да си и ти тада радио када сам се ја мучио, а ти ме корио, не би сада од мене мољакао хране.”**  **ЈЕЛА И КУПИНА  Хвалећи се, говорила јела купини: “Од тебе ни у чему нема никакве користи, док се моја корисност показује у крововима храмова и у кућама.” Купина јој одврати: “Ех, сиротице, сетиш ли се секира и пила које те секу, боље би ти било да си израсла као купина, а не као јела.”  Боље је сиромаштво без страха него богатство усред неприлика и претњи. Уцитељица Гоца и сколарци КОЊ И МАГАРАЦ  Имао неки човек коња и магарца. Кад су једном путем путовали, рече магарац коњу: “Преузми мало од мојег бремена ако хоћеш да останем жив ”, но коњ га не послуша. Магарац од умора паде и угину. Господар тада све натовари на коња, па и саму магарчеву кожу, а коњ стаде на сав глас запомагати: “Јао мени јадноме! Што ли ми се бедноме догодило! Зато што нисам хтео преузети мали терет, сада, ево, носим све, па и магарчеву одерану кожу.**  **ЛАВ И ЛИСИЦА  Остарио лав па више није могао властитим снагама прибављати храну. Схвативши да му ваља нешто смислити, повуче се у шпиљу и онде легне градећи се да је болестан па је хватао и прождирао животиње које су му долазиле у посету. Када је тако већ много зверади настрадало, дође онамо и лисица, али разабра његово лукавство. Стаде мало подаље од шпиље и запита лава како му је, а он рече: “Лоше”, па је упита зашто не улази. На то ће лисица: “Ушла бих ја да не видим многе трагове који у шпиљу воде, а ниједан који из ње излази.”**  **ЛАВ И МАГАРАЦ  Удруже се лав и магарац па заједно пођу у лов. Када стигоше до неке шпиље пуне дивљих коза, лав стаде пред улаз мотрећи на оне које су оданде излазиле, а магарац уђе у шпиљу па зањаче у намери да их застраши. Када је лав већ похватао већину коза, изађе магарац из шпиље и стаде га запиткивати да ли се храбро понео и добро гонио козе. На то ће лав: “Да нисам знао да си магарац, знај да бих се и ја био престрашио.”**  **КОШУТА И ЛАВ  Кошуту жеђ натерала да се спусти до неког извора. Док је пила, опази у води своју слику и стане се гиздати роговима гледајући их како су велики и шарени, а на ноге се силно љутила што су танке и слабе. Док је још о томе размишљала, појави се лав и нададе за њом, но кошута удари у бег и далеко измаче лаву. Јеленима је и кошутама, наиме, главна врлина у ногама, а лавовима у срцу. Док је равница била гола, спашавала се трком, а када стиже до некога шумовитог места, догоди се тада да јој се рогови заплетоше у грање па, како због тога није могла трчати, ухвати је лав. Пре но што ће погинути, рече самој себи: “Јадне ли мене! Спашавало ме оно за што сам мислила да ће ме изневерити, а због онога у што сам се силно поуздавала, умирем.”**  **ПАС И ЊЕГОВ ГОСПОДАР  Неки је човек имао малтешкога псића и магарца. Са псићем се често играо, а кад год би вечерао изван куће, нешто би му донео, па би га тиме нахранио када би му псић, машући репом, дошао у сусрет. Тако једном и магарац њачући дотрчи те стаде поскакивати и копитима ритати господара. Господар се на то расрди па заповеди да магарца батинама избаце из куће и привежу уз јасле.**  **СЛАВУЈ И ЈАСТРЕБ  Седео славуј на високом храсту и по обичају певао. Опази га јастреб па, како је оскудевао у храни, слети и зграби га. У жељи да се спасе, славуј почне молити јастреба да га не поједе, говорећи како је одвише мален да испуни јастребов желудац, а он, ако у храни оскудева, нека хвата веће птице. Ту му јастреб упадне у реч: “Заиста бих био луд кад бих оставио храну коју већ држим у канџама и кренуо у потеру за нечим чега још нема ни на видику.”** |
| *Завршни део часа*   * Избор најбољег читача. |
| *Анализа часа (запажања наставника)* |