|  |  |  |  |
| --- | --- | --- | --- |
|  | | *Разред и одељење* II | *Датум* |
| *Редни број часа*  173. | *Наставна јединица*  „Избор из кратких прича за децу“  „ Прича из ормана“ Бранко Стевановић | | |
| *Циљеви:* оспособљавање ученика за анализу и доживљај књижевноуметничког текста; оспособњавање ученика да уоче главне и споредне ликове и њихове особине као и место и време радње у тексту; развијање вербалног изражавања, оспособљавање ученика за јасно и прецизно изражавање потпуном реченицом; развијање логичког мишљења; развијање културе слушања, развијање еколошке свести. | | | |
| *Тип часа:* oбрада | | | |
| *Облик рада* Фронтални, индивидуални, групни | | | |
| *Метода рада* Вербално- текстуална, илустративна -демонстративна | | | |
| *Наставна средства*: ученичке свеске, прича „Прича из ормана“ Бранко Стевановић, наставни листићи | | | |
| *Образовни исходи/стандарди за наставну јединицу:*  разликујете књижевне врсте: причу, песму, бајку, басну, драмски текст; одреди главни догађај, време и место у прочитаном тексту; одреди редослед дешавања у тексту; уочи главне и споредне ликове и разликује њихове позитивне и негативне особине; чита текст поштујући интонацију реченице; пронађе експлицитно исказане информације у једноставном тексту; правилно састави дужу и потпуну реченицу; поштује и примењује правописна правила; учествује у разговору и пажљиво слуша саговорника; изражајно чита ћирилички текст. | | | |

|  |
| --- |
| *Ток и садржај часа* |
| *Уводни део часа*   * Да ли имате своје омиљено место у вашој кући, место на коме можете да се осамите? * Које је то место? * Кад обично посетите то ваше место? |
| ***Главни део часа***  ***Најава часа –*** Данас ћемо читати причу„Прича из ормана“ коју је написао  Бранко Стевановић.  *Интерпретативно читање.*   * Од кога се писац скривао у орману? Зашто? * Ко је пишчев кућни љубимац? * Како је писац назвао паука? * Како се њих двојица споразумевају? * Шта писац жели да напише? * А шта паук жели да писац напише? * Да ли је писац написао причу? О коме?   Ученици записују у свеске:   * Врста текста: прича * Место радње: пишчева соба- орман * Време радње: није прецизно одређено * Главни ликови: писац и паук * Тема: Писац смишља причу скривајући се од свог кућног љубимца.   Илустрације приче. |
| *Завршни део часа*   * За следећи час ученици треба да одговоре на питања са наставних листића. * Учитељ/ица дели ученике на две групе, а потом им дели наставне листиће.   Група 1. НАСТАВНИ ЛИСТИЋ 1  Прочитај причу, а затим сажето препричај причу „Бркљача“ Весне Видојевић Гајевић.  Одговори на следећа питања:   1. По чему унука памти баку? 2. Чиме је бака мутила колаче? 3. Како бркљача изгледа? 4. Шта је бака причала док је мутила колаче? 5. Како се завршавало прављење колача? 6. Коме се девојчица захваљује? Зашто? 7. Илуструј причу.   Група 2. НАСТАВНИ ЛИСТИЋ 2  Прочитај причу, а затим сажето препричај причу „Једном је један дечко зевнуо“ Дејана Алексић.  Одговори на следећа питања:   1. Шта је необично у овој причи? 2. Ко је улетео у дечакову главу? 3. Како се осећала мува на почетку у дечаковој глави? 4. Како је дечак истерао муву из главе? 5. Шта је родитељима било чудно? Зашто? 6. Зашто је изашла из дечакове главе? Како се тад осећала мува? 7. Илуструј причу. |
| *Анализа часа (запажања наставника)* |