|  |  |  |  |
| --- | --- | --- | --- |
|  | | *Разред и одељење* II | *Датум* |
| *Редни број часа*  25. | *Наставна јединица*  Заповедне реченице, Узвичник | | |
| *Циљеви:* усвајање појма заповедне реченице и њиховог значаја у свакодневном говору; уочавање заповедних реченица у тексту; истицање садржине и тона реченица; уочавање и правилна употреба узвичника; примена правописних правила, примена стеченог знања у свакодневним животним ситуацијама*.* | | | |
| *Тип часа :* обрада | | | |
| *Облик рада* Фронтални, индивидуални | | | |
| *Метода рада* Вербално- текстуална, демонстративна | | | |
| *Наставна средства*: *Српски језик за 2.разред основне школе*, Славица Јовановић; *Вежбанка за српски језик за 2.разред основне школе*, Славица Јовановић- вежба бр.13; | | | |
| *Образовни исходи/стандарди за наставну јединицу:*  Чита текст поштујући интонацију реченице; разликује реченице према значењу; поштује и примењује правописна правила; правилно састави правилну и дужу реченицу; учествује у разговору и пажљиво слуша саговорника. | | | |

|  |
| --- |
| *Ток и садржај часа* |
| *Уводни део часа*   * Какве могу бити реченице према значењу? * Шта су обавештајне реченице? Којим знаком се завршавају обавештајне реченице? * Шта су упитне реченице? Којим знаком се завршавају упитне реченице? |
| *Главни део часа*  *\*Најава часа –* Данас ћемо учити о заповедним реченицама*.*   * Ученици читају текст који се налази у уџбенику *Српски језик за 2.разред основне школе* на стр. 9. Задатак ученика је да подвуку реченице које се завршавају узвучником. * По чему се ове реченице разликују од обавештајних и упитних? * Ученици записују у свеске:     \*\* Реченице према значењу:   1. обавештајне или изјавне; 2. упитне; 3. узвичне ; 4. заповедне.   \*Заповедним реченицама исказујемо заповест , забрану, захтев или молбу. На крају **заповедних реченица** најчешће стављамо узвичник (**!**). Узвичник се обавезно пише ако је заповест изречена повишеним тоном.  На пример:  Не узнемиравај ме!  Дај ми оловку!  Иди у школу!  Напиши домаћи задатак!   * Ученици раде следеће задатке пред таблом  1. Питање напиши као заповест:   Хоћеш ли да помогнеш мајци? !  Знаш ли да напишеш песму? !  Можеш ли да отвориш прозор? !  Умеш ли да нацрташ коња?  2.Следеће заповести напиши као молбе.  Затвори прозор!  Отвори фрижидер!  Нахрани пса!   * Ученици читају текст који се налази у уџбенику *Српски језик за 2.разред основне школе* на стр. 73. * Рад 1. и 2. задатка са исте стране. |
| *Завршни део часа*   * За домаћи задатак: урадити задатке са 9 стр. који се налази у уџбенику *Српски језик за 2.разред основне школе*. |
| *Анализа часа (запажања наставника)* |