|  |  |  |  |
| --- | --- | --- | --- |
|  | | *Разред и одељење* II | *Датум* |
| *Редни број часа*  17. | *Наставна јединица*  Избор из збирке песама „Ма шта ми рече“ Љубивоја Ршумовића | | |
| *Циљеви:* оспособљавање ученика за анализу и доживљај песме; развијање вербалног изражавања, оспособљавање ученика за јасно и прецизно изражавање потпуном реченицом; разликује стих и строфу, уочава разлику између песме од других књижевних врста; неговање читалачке културе; разумевање прочитаног кроз одговоре на питања. | | | |
| *Тип часа:* обрада | | | |
| *Облик рада* Фронтални, индивидуални | | | |
| *Метода рада* Вербално- текстуална, илустративна | | | |
| *Наставна средства*: свеске за лектиру, збирка песама „Ма шта ми рече“ Љубивоја Ршумовића, касетофон, ЦД; наставни листић | | | |
| *Образовни исходи/стандарди за наставну јединицу:*  активно слуша и разуме садржај књижевноуметничког текста који му се чита; разликује песму од других књижевних врста; учествује у разговору и пажљиво слуша саговорника; разликује стих и стофу; уочава стихове који се римују; чита текст поштујући интонацију стиха; изражајно чита ћирилички текст. | | | |

|  |
| --- |
| *Ток и садржај часа* |
| *Уводни део часа*   * Слушање песме „Миш је добио грип“ у извођењу Драгана Лаковића. * Знате ли ко је написао ову песму? * Ову песму је написао наш познати песник Љубивоје Ршумовић.   *Љубивоје Ршумовић је један од најпознатијих дечјих писаца. Рођен је у селу Љубишу код Златибора. Написао је много песама за децу. Његове најпознатије збирке песама су: Ма шта ми рече, Хајде да растемо, Још нам само але фалe. Љубивоје Ршумовић је и аутор једне телевизијске емисије за децу Фазони и форе.*   * Учитељ проверава да ли ученици имају збирку песама „Ма шта ми рече“ Љубивоја Ршумовића. |
| *Главни део часа*  *Најава часа –* Данас ћемо читати песму “А мaзе татине“ Љубивоја  Ршумовића.  *Интерпретативно читање.*  А МАЗЕ ТАТИНЕ  Мамине мазе  На чистоћу пазе  А татине мазе  На чистоћу газе  Мамине мазе  Једу док је тазе  А татине мазе  Разбијају вазе  Мазе мамине  Пију сок од малине  А мазе татине  Пију батине   * О чему пева песник у овој песми?   \*Ученици читају песму у себи. Ученици имају задатак да подвуку непознате речи.  *Објашњење непознатих речи*.  - На шта пазе мамине мазе?  - Шта раде татине мазе?  - Шта значи „на чистоту газе“? Какве су татине мазе?  - Кад једу мамине мазе? Шта значи реч *таза*?  - Шта раде татине мазе?  - Шта пију мамине мазе?  - Шта пију татине мазе?  - Зашто татине мазе пију батине?  - Какве су мамине мазе у песму?  - Какве су татине мазе у песми?  - Колико песма има строфа?  - Колико песма има стихова?  *\**Ученици записују у свеске:  *- Врста текста: лирска песма*  *- Песма има три строфе и дванаест стихова.*  *-Тема: Мамине и татине мазе*  *\** Изражајно читање песме |
| *Завршни део часа*   * Ученици илуструју песму. * Ученици су подељени у 4 групе. Свака група добија наставни листић са задацима које треба да ураде за домаћи. * Учитељ задаје домаћи задатак да за два часа ученици науче напамет песму по избору.      |  |  | | --- | --- | | ЈЕДНА ОВЦА СИВА  Једна овца сива  У базену плива  Један храбри слон  Трчи маратон  Један пољски цвет  Игра рукомет  Једно птиче голо  Воли ватерполо  Један љути рис  Обожава клис  Један жути нар  Пао у бунар  Љубивоје Ршумовић  \*Питања:   * Ко плива у базену? * Шта ради слон? * Ко игра рукомет? * Ко воли ватерполо? * Шта је клис? Ко воли клис? * Ко је пао у бунар? * Да ли ти се свидела песма? Објасни зашто? * Подвуци речи које се римују. * Плавом бојом заокружи наслов песме, а црвеном аутора песме. Жутом бојом подвуци 2. стих у 4. стофи. * Колико песма има строфа? * Колико песма има стихова? * Илуструј део песме који ти се највише свидео. | Рекоше ми буди пекар  Или млекар  Бићу пекар  Ал испадох  прави прасац  Нисам знао шта је квасац  Рекоше ми буди кувар  Нос у дувар  Бићу кувар  Ал ни то ме није хтело  Загоре ми прво јело  Рекоше ми буди ловац  Дадох новац  Бићу ловац  Ловио сам око Шапца  Уловио једног врапца  Рекоше ми буди шустер  Паде лустер  Бићу шустер  Нешто ми се горко збило  Убоде ме оштро шило  Рекоше ми буди џокеј  Океј океј  Бићу џокеј  Издаде ме и ту срећа  Падох с коња као врећа  Љубивоје Ршумовић  \*Питања:  - Шта су рекли да буде песник?  - Шта је мислио да ће бити?  - Зашто је испао правас?  - Шта су му затим рекли да буде?  - Зашто није постао кувар?  - Шта су пу потом рекли да буде?  - Шта је уловио као ловац?  - Шта се десило кад је хтео бити шустер?  - Шта се десило кад је хтео бити џокеј?  - Да ли ти се свидела песма? Објасни зашто?  - Подвуци речи које се римују.  - Плавом бојом заокружи наслов песме, а црвеном аутора песме. Жутом бојом подвуци 2. стих у 1. стофи.  - Колико песма има строфа?  - Колико песма има стихова?  Илуструј део песме који ти се највише свидео. | | ГЊАВИ МЕ ТЕЧА  Гњави ме теча  Гњави ме тетка  Гњави ме чешаљ  Машна и четка  Гњави ме брица  Који ме брије  и брат од стрица  Који ме бије  Гњави ме мачка  Кад лови миша  Гњави ме мокро  Кад пада киша  Гњави ме ујак  Гњави ме ујна  Ујак је широк  Ујна је бујна  Гњави ме мама  Гњави ме тата  Сви само мене  А нико брата  Гњави ме медвед  Јер хоће меда  Гњави ме пчела  Јер му га не да  Гњави ме деда  Па ме баш гњави  Деда је збиља  Гњаватор прави  Морам још рећи  Ради дојма  Кога ја гњавим  Немам појма  Љубивоје Ршумовић  \*Питања:  - На шта се жали дечак из песме?  - Ко га све гљави? Шта значи реч гњавити?  - Зашто га гњави брица? А браца?  - Кога у песми не гњаве?  - Зашто дечак каже да га гњаве?  - Да ли он некога гљави?  - Да ли вас неко гљави? Ко? Зашто тако мислиш?  -Да ли ти се свидела песма? Објасни зашто?  -Подвуци речи које се римују.  -Плавом бојом заокружи наслов песме, а црвеном аутора песме. Жутом бојом подвуци 3. стих у 4. стофи.  -Колико песма има строфа?  -Колико песма има стихова?  Илуструј део песме који ти се највише свидео. | Била једном једна Ката  У Перлезу близу Ченте  Лепа као са плаката  Па и лепша на моменте  Имала је очи плаве  Оригинал морска плавет  Носаше их посред главе  Тако да ти стане памет  Имала је лепа Ката  Уз лепоту сто дуката  Па је била татамата  За све момке из Баната  Љубивоје Ршумовић  \*Питања:  - Како се зове девојка из песме?  - Где је живела?  - Каква је бил Ката?  - Какве је очи имала?  - Објасни значење стиха „...Тако да ти стане памет...“.  - Шта је јпш имала Ката?  -Шта су дукати?  - Објасни значење стиха:“... Па је била татамата  За све момке из Баната.“  -Да ли ти се свидела песма? Објасни зашто?  -Подвуци речи које се римују.  -Плавом бојом заокружи наслов песме, а црвеном аутора песме. Жутом бојом подвуци 4. стих у 3. стофи.  -Колико песма има строфа?  -Колико песма има стихова? | |
| *Анализа часа (запажања наставника)* |