|  |  |  |  |
| --- | --- | --- | --- |
|  | | *Разред и одељење* II | *Датум* |
| *Редни број часа*  151. | *Наставна јединица*  „Бајка о рибару и рибици“ Александар Сергејевич Пушкин-читање у наставцима | | |
| *Циљеви:* оспособљавање ученика за анализу и доживљај књижевноуметничког текста; оспособњавање ученика да уоче главне и споредне ликове и њихове особине као и место и време радње у тексту; развијање вербалног изражавања, оспособљавање ученика за јасно и прецизно изражавање потпуном реченицом; развијање логичког мишљења; развијање културе слушања, развијање еколошке свести. | | | |
| *Тип часа:* oбрада | | | |
| *Облик рада* Фронтални, индивидуални, групни | | | |
| *Метода рада* Вербално- текстуална, илустративна -демонстративна | | | |
| *Наставна средства*: ученичке свеске, наставни листићи, хамер | | | |
| *Образовни исходи/стандарди за наставну јединицу:*  Разликујете књижевне врсте: причу, песму, бајку, басну, драмски текст; одреди главни догађај, време и место у прочитаном тексту; одреди редослед дешавања у тексту; уочи главне и споредне ликове и разликује њихове позитивне и негативне особине; чита текст поштујући интонацију реченице; пронађе експлицитно исказане информације у једноставном тексту; правилно састави дужу и потпуну реченицу; поштује и примењује правописна правила; учествује у разговору и пажљиво слуша саговорника; изражајно чита ћирилички текст | | | |

|  |
| --- |
| *Ток и садржај часа* |
| *Уводни део часа*   * Како се зове бајка чије смо делове јуче читали? * Ко жели да преприча део бајке на основу слика који сте јуче нацртали и залепили на хамер? |
| ***Главни део часа***  ***Најава часа –*** Данас ћемо наставити са читањем „Бајке о рибару и рибици“ Александара Сергејевича Пушкина.  Учитељ/ица дели ученике на 3. групе. Свака група добија по наставни листић.  Ученици из групе читају део бајке и писмено одговарају на постављена питање.  Самостални рад групе 20 мин.    **2.Група**  Царица је баба била,  на њој само чиста свила.  И бисери око врата  и прстење све од злата**.**  Блага силног она има,  заповеда сада свима.  Кад у петак паде вече,  тад слугама баба рече:  -Доведите оног старца,  у штали је код магарца.  А кад деда пред њу клече,  строго она њему рече:  -Иди сада рибу тражи,  па јој царску жељу кажи.  Досадно ми царство ово,  хоћу опет царство ново.  На дну мора хоћу сада  да ми буде нова влада**.**  Хајде, старче, не пркоси,  царску жељу риби носи.  Када рибу дозва деда,  он понизно у њу гледа,  па јој вели:  -Мене, рибо, не весели  што опет теби ходим,  морам баби да угодим**.**  Снашла су ме грдна чуда.  Јесте моја баба луда,  али не смем да се гложим,  морам с њоме да се сложим   * Питања:  1. Да ли је рибица испунила бабину жељу да буде царица? 2. Како је изгледала баба? 3. Шта је тражила баба од деде? 4. Која је њена била следећа жеља? 5. Каква је баба? 6. Шта је деда рекао рибици? 7. Илуструј део бајке на белом папиру.   **1.Група**  Весела је баба била,  жеља јој се испунила.  Добила је кућу другу,  а служе је безброј слугу.  Али деда баш зло прође.  Чим он натраг кући дође,  злобна баба викну само.  -Слуге моје, хај’те тамо!  Одведите овог старца  сад у шталу код магарца.  Живи деда и у штали,  на судбу се он не жали.  То је било у недељу  кад испуни баби жељу,  али, ето, већ у среду  слуге опет зову деду:  -Хајде, деда, баба зове,  има, каже, жеље нове.  Мал’ од чуда није пао  кад је бабу саслушао:  -Сместа иди, рибу тражи  и жељу јој моју кажи.  Сад царица ја ћу бити,  то ми мора испунити!  Оде деда, рибу зове  и говори речи ове:  -Аој, рибо, муке веље,  баба има нове жеље. Постала је сасвим луда,тражи опет свака чуда. А ја, ето, немам куда,  морам да те зовем, молим,  да јој ћуди удовољим.  Чула риба шта он жели,  па овако њему вели:  -И то ће се остварити,  царица ће баба бити.  Тако рече  и-утече.   * Питања:  1. Шта је баба добила од златне рибице? 2. Како се баба понашала кад је деда дошао кући? 3. Где је наредила да деда живи? 4. Да ли је баба била задовољна? 5. Шта је следеће тражила од златне рибице? 6. Шта је наредила деди? 7. Илуструј део бајке на белом папиру.       **3.Група**  Жељама јој никад краја.  Два дана јој царство траја,  а већ неће царство ово,  тражи,вели, царство ново.  На дну мора хоће сада  безумница да завлада.  Ово царство да јој пружиш  и ти лично да јој служиш.  Када ово каза деда,  риба њега само глед**а.**  Ћути риба, реч не рече,  праћакну се и утече.  Чека деда, чека тамо  све док није данак сван’о,  али рибе нема више,  деду наде напустише.  Он уморан пође кући  крај обале посрћући. Кад се близу куће нађе,не могаде да се снађе.Двора сјајног више нема,пред колибом баба дрема.Гледа деда чудо ово– ни корито није ново.Нескромне су жеље биле,па се нису испуниле.  * Питања:  1. Шта је била бабина жеља? 2. Шта је деда рекао рибици? 3. Како се рибица тад понашала? 4. Шта је рибица урадила? 5. Колико је деда чекао рибицу? 6. Шта је видео при повратку кући? 7. Какве су биле бабине жеље? 8. Илуструј део бајке на белом папиру.   Извештач сваке групе чита део бајке и одговоре на постављена питања.  Анализа ученичких одговора.  Извештач сваке групе лепи бели папир на коме је улистрован део бајке на хамер.  Ученици записују у свеске:  \*Врста текста: бајка  \* Бајке су приче са нестварним и необичним ликовима и догађајима.  \* Време радње: није прецизно одређено  \*Место радње: колиба, обала мора, нове куће, царство, штала  \*Главни ликови: баба и деда  \* Споредни лик: златна рибица  \* Особине деде: скроман, моралан, добар...  \*Особине бабе: нескромна, безобзирна, назахвална  \*Тема: Златна рибица испуњава бабине жеље  \*Поука: Ко тражи веће, изгиби и оно из вреће |
| *Завршни део часа*   * Илустрација дела бајке који се ученицима највише свидео. |
| *Анализа часа (запажања наставника)* |